text: Succes i Vamdrup
  15 maj 2010 kl. 14.29
  I denne weekend er landets bedste faldskærmsudspringere samlet i Vamdrup, hvor den lokale faldskærmsklub, Skydive 2000, er værter ved årets første store konkurrence. 
  I alt 500 spring fra en noget grå himmel er det indtil videre blevet til. En stor succes for den lokale klub.
  Udspringerne kaster sig ud i 4 km's højde.
  Det første stykke ned foregår i frit fald, hvilket for mange faldsskærmsudspringere er den største del af fornøjelsen.
  Der har været mange tilskuere, og en del af dem har prøvet et tandem-udspring, hvor de springer sammen med en erfaren udspringer.
  Dog har vejret drillet en del, med meget blæst. Det har sat sin begrænsning på antallet af spring.
  